Diari Oficial de la Generalitat Valenciana


Sumari del DOGV 4367, del 29-10-2002 (2002/11225)

RESOLUCIÓ de 25 d'octubre de 2002, de la Conselleria de Benestar Social, per la qual es modifiquen els crèdits que han de finançar les ajudes convocades per mitjà de l'ORDE d'11 de desembre del 2001, de la Conselleria de Benestar Social, per la qual es regulen i es convoquen ajudes dirigides al manteniment del pla de mesures d'inserció social per a l'exercici corresponent a l'any 2002 i prestacions econòmiques reglades per al 2002 i part de l'exercici 2003, determinats en la Resolució de 24 d'abril del 2002.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4367

Data del DOGV
:   29-10-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/11251


Data del document
:   25-10-2002

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * suport econòmic
    * administració local
    * reinserció social
    * ajuda pública

RESOLUCIÓ de 25 d'octubre de 2002, de la Conselleria de Benestar Social, per la qual es modifiquen els crèdits que han de finançar les ajudes convocades per mitjà de l'ORDE d'11 de desembre del 2001, de la Conselleria de Benestar Social, per la qual es regulen i es convoquen ajudes dirigides al manteniment del pla de mesures d'inserció social per a l'exercici corresponent a l'any 2002 i prestacions econòmiques reglades per al 2002 i part de l'exercici 2003, determinats en la Resolució de 24 d'abril del 2002. [2002/A11706]
  
La Conselleria de Benestar Social, per mitjà d'Orde d'11 de desembre, publicada en el Diari Oficial de la Generalitat Valenciana número 4.152, de data 20 de desembre, ha regulat i ha convocat ajudes dirigides al manteniment del Pla de Mesures d'Inserció Social per a l'any 2002 i prestacions econòmiques reglades per al 2002 i part de 2003.
  
Aprovada i publicada la Llei 10/2001, de 27 de desembre, de Pressupostos de la Generalitat Valenciana, per a l'exercici 2002 (DOGV núm. 4.158, de data 31 de desembre del 2001), en aplicació del que establix la disposició addicional única de l'orde d'ajudes, i d'acord amb el que preceptua l'article 47.11 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana, es va procedir per mitjà de la Resolució de 24 d'abril del 2002 a donar publicitat als crèdits i a les línies de subvenció destinades al finançament de les ajudes regulades i convocades per l'Orde d'11 de desembre.
  
No obstant això, hi ha en estos moments noves disponibilitats pressupostàries en la línia arreplegada en la Resolució de 24 d'abril del 2002, que permeten incrementar el finançament de l'Orde d'11 de desembre del 2001. Per tant, en base a tot el que s'ha exposat i a les competències d'esta Conselleria de Benestar Social, resolc:
  
Primer
  
Modificar la quantia del crèdit destinat a finançar les ajudes regulades en l'Orde d'11 de desembre del 2001, de la Conselleria de Benestar Social, (DOGV núm. 4.152 de 20 de desembre), de la línia de subvenció que a continuació es detalla:
  
Denominació: Pla de Mesures d'Inserció Social
  
- Projecte: T-0309.
  
- Consignació pressupostària: increment de 354.209,83 euros i passa de 2.319.300,14 euros a 2.673.509,97 euros.
  
- Procedència fons: propis.
  
Segon
  
Per al pagament i justificació de les prestacions econòmiques reglades se seguirà el que disposa l'orde d'ajudes d'11 de desembre.
  
El règim de lliuraments de transferències corrents corresponents als programes d'integració, així com els gastos de salaris i Seguretat Social del personal, regulats en esta orde serà l'establit en l'article 33, apartat c), de la Llei 10/2001, de 27 de desembre, de Pressupostos de la Generalitat Valenciana per a l'any 2002, que és el següent: les transferències econòmiques previstes podran lliurar-se immediatament una vegada concedides fins al 60% del seu import; el 40% restant es lliurarà després de l'aportació i comprovació de la documentació justificativa de l'efectiva i correcta aplicació de l'import inicialment anticipat.
  
Per a la justificació se seguirà el que disposa l'orde d'ajudes d'11 de desembre.
  
Tercer
  
Els crèdits publicats després de la present modificació tenen el caràcter de màxims i no podran concedir-se subvencions una vegada esgotats, circumstància esta que haurà de publicar-se en el Diari Oficial de la Generalitat Valenciana.
  
D'altra banda, si com a conseqüència de transferències pressupostàries es veren modificats estos crèdits, la seua modificació haurà de ser publicada per mitjà de resolució en el Diari Oficial de la Generalitat Valenciana.